
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 780 

9 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, εκτέλεση και κατανομή των δαπα¬ 
νών διενέργειας του έργου «Υποστήριξη χρηστών 
σε ευρωπαϊκές στατιστικές», έγκριση χρησιμοποίη¬ 
σης στατιστικών οργάνων και καθορισμός της 

αμοιβής τους. 1 

Καθορισμός αποζημίωσης μελών της Επιτροπής του 
Υπουργείου Οικονομίας και Οικονομικών, για την 
αξιολόγηση των καταγγελιών που υποβάλλονται 
σε βάρος των υπηρεσιών και των υπαλλήλων του 


Υπουργείου Οικονομίας και Οικονομικών. 2 

Αναπροσαρμογή ανωτάτου ορίου έκδοσης εγγυητι¬ 
κών επιστολών από την ΣΥΝ ΕΤΑΙΡΙΣΤΙΚΗ ΤΡΑΠΕΖΑ 
ΝΟΜΟΥ ΤΡΙΚΑΛΩΝ ΣΥΝ.ΠΕ. 3 

Σύσταση ελεγκτικής ομάδας για τη διενέργεια ελέγ¬ 
χου, στο έργο του Ταμείου Συνοχής «Αποχέτευση 
Ακαθάρτων και Ομβριων Λοιπών Τομέων Πρέβε¬ 
ζας». 4 

Λειτουργία της επιτροπής καθορισμού λατομικών πε¬ 
ριοχών. 5 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πλαστήρα, Ν. Καρδίτσας. 6 

Σύσταση Νομικού Προσώπου με την επωνυμία «ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟΒΟΥ», Ν. 
Τρικάλων. 7 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Γαλαξιδίου Νομού Φωκί¬ 
δας. 8 

Διενέργεια υποχρεωτικού αναδασμού περιοχής Αγρο¬ 
κτημάτων: Σαπών (10.300 στρ.), Πρωτάτου (11.200 
στρ.), Λοφαρίου (18.500 στρ.) του Δήμου Σαπών 
Νομού Ροδόπης. 9 


ΑΠΟΦΑΣΕΙ Σ 

Αριθ. 6378/Β3-1630 (1) 

Ανάθεση, έγκριση, εκτέλεση και κατανομή των δαπανών 
διενέργειας του έργου «Υποστήριξη χρηστών σε ευ¬ 
ρωπαϊκές στατιστικές», έγκριση χρησιμοποίησης στα¬ 
τιστικών οργάνων και καθορισμός της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του ν.δ. 3627/1956 «περί οργανώσεως της Εθνικής 
Στατιστικής Υπηρεσίας της Ελλάδος» και των π.δ. 1143/ 
1980 «περί οργανισμού της ΕΣΥΕ» και 226/2000 «οργα¬ 
νισμός της Γ.Γ. ΕΣΥΕ». 

β. Του ν. 1558/1985 «περί κυβερνήσεως και κυβερνητι¬ 
κών οργάνων», του άρθρου 27 του ν. 2081/1992 και του 
άρθρου 1 του ν. 2469/1997. 

γ. Του άρθρου 10 του ν. 2392/1996 «πρόσβαση της Γε¬ 
νικής Γραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απόρρητου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της Γ.Γ. ΕΣΥΕ». 

δ. Του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του κράτους και άλλες 
διατάξεις». 

ε. Του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της χώρας», όπως συμπληρώθηκε με το 
άρθρο 8του ν. 2129/1993 με θέμα «Αύξηση συντάξεων και 
άλλες διατάξεις». 

στ. Του άρθρου 7 της υπ’ αριθμ. 14650/ΔΙΟΕ 85/17.3. 
2004 απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
519/Β717.3.2004). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ζ. Του π.δ. 81/02 «Συγχώνευση των Υπουργείων Εθνικής 
Οικονομίας και Οικονομικών» (ΦΕΚ 57/21.3.2002). 

2. Το σχέδιο δράσης της Ε.Ε. για τη βελτίωση της δια¬ 
θεσιμότητας δεδομένων σε θέματα Κοινωνίας της Πλη¬ 
ροφορίας. 

3. Την υπ’ αριθμ. 200417300010 συμφωνία χρηματοδό¬ 
τησης, ύψους σαράντα δύο χιλιάδων εννιακοσίων εξήντα 
(42.960) ευρώ, η οποία έχει υπογράφει μεταξύ της Γ.Γ. 
ΕΣΥΕ και του Στατιστικού Γραφείου των Ευρωπαϊκών 
Κοινοτήτων (ΕυΐΌ5ΐ3ί) και η οποία αφορά στην πραγμα¬ 
τοποίηση του έργου «Υποστήριξη χρηστών σε ευρωπαϊ¬ 
κές στατιστικές». 

4. Το γεγονός ότι από τις διατάξεις αυτής της απόφα¬ 
σης για το έτος 2005 προκαλείται δαπάνη ύψους είκοσι 
μιας χιλιάδων πεντακοσίων (21.500) ευρώ, η οποία θα βα- 
ρύνειτον ειδ. φορέα 23-750 (ΚΑΕ 5354) του τακτικού προ¬ 
ϋπολογισμού της Γ.Γ. ΕΣΥΕ. 

Η ανωτέρω δαπάνη θα καλυφθεί από εμβάσματα της 
Ε.Ε.,τα οποία θα σταλούν στο λογαριασμό της Γ.Γ. ΕΣΥΕ 
στην Τράπεζα της Ελλάδος, σύμφωνα με την υπ’ αριθμ. 
9611/3860/3.4.1980 κοινή απόφαση των Υπουργών Συ¬ 
ντονισμού και Οικονομικών με θέμα «Εμφάνιση δοσο¬ 
ληψιών του Ελληνικού Δημοσίου μετά των Ευρωπαϊκών 
Κοινοτήτων» και μέσω του Υπόλογου Συμψηφισμού, θα 
εγγραφούν στον Προϋπολογισμό της Γ.Γ. ΕΣΥΕ (ειδ. φο¬ 
ρέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1. Αναθέτουμε στη Δ/νση Στατιστικής Πληροφόρησης 
και Εκδόσεων, σε συνεργασία με τη Δ/νση Πληροφορικής 
της Γ.Γ. ΕΣΥΕ, τον προγραμματισμό και τη διεξαγωγή του 
έργου «Υποστήριξη χρηστών σε ευρωπαϊκές στατιστι¬ 
κές». 

2. Εγκρίνουμε τη διεξαγωγή του έργου «Υποστήριξη 
χρηστών σε ευρωπαϊκές στατιστικές» από τη Διεύθυνση 
Στατιστικής Πληροφόρησης και Εκδόσεων και τη Διεύ¬ 
θυνση Πληροφορικής της Γ.Γ. ΕΣΥΕ, κατά τη διάρκεια 
της περιόδου 1.10.2004-30.9.2005. 

3. Σκοπός του έργου αυτού είναι η υποστήριξη των χρη¬ 
στών της βιβλιοθήκης μέσω του Κέντρου Υποστήριξης 
Ευρωπαϊκών Στατιστικών Δεδομένων στην Ελλάδα 
(Εδϋδ Οθπϊγθ οί Ογθθοθ), που θα λειτουργεί ως μέρος της 
Βιβλιοθήκης, προκειμένου οι χρήστες να έχουν πρόσβα¬ 
ση στις πρόσφατες και πιο ολοκληρωμένες διαθέσιμες 
στατιστικές πληροφορίες σε επίπεδο Ε.Ε., κρατών-με- 
λών, ευρωζώνης και άλλων χωρών, καθώς και στις εκδό¬ 
σεις της ΕυΐΌδΙαΙ. Το Κέντρο αυτό θα βοηθά, επίσης, τους 
χρήστες να εντοπίζουν τα στοιχεία επικοινωνίας με άλλες 
πηγές πληροφόρησης, προκειμένου να συλλέξουν και 
περαιτέρω πληροφορίες. 

Για την επίτευξη του στόχου αυτού θα πραγματοποιη¬ 
θούν οι παρακάτω εργασίες: 

- Σχεδιασμός του έργου, 

- Δημιουργία του απαραίτητου εοΐίννβΓθ, 

- Εξυπηρέτηση των χρηστών, 

- Επεξεργασία των πληροφοριών που προέρχονται από 
τις φόρμες αιτημάτων των χρηστών, 

- Κατάρτιση τριμηνιαίων εκθέσεων και αποστολή τους 
στη ΕυτοεΙβΙ, 

- Εργασίες υποστήριξης. 


4. Γ ια τη διεξαγωγή του έργου θα χρησιμοποιηθούν 
μόνιμοι υπάλληλοι της Γ.Γ. ΕΣΥΕ, με απασχόληση πέραν 
του κανονικού και του συνήθους υπερωριακού τους ωρα¬ 
ρίου. 

5. Η κατανομή του ποσού της χρηματοδότησης από την 
Ε.Ε. (€ 21.500) καθορίζεται ως εξής: 

- αμοιβή για 11 μόνιμους υπαλλήλους της ΕΣΥΕ, στον 
ΚΑΕ 5354, ως εξής: 

- 5 υπάλληλοι X 3 μήνες X € 500 = € 7.500 

- 4 υπάλληλοι X 2,5 μήνες X € 400 = € 4.000 

- 2 υπάλληλοι X 1 μήνα X € 302 = € 604 

Σύνολο δαπάνης για προσωπικό: € 12.104 

- τεχνικός εξοπλισμός Βιβλιοθήκης για τη λειτουργία 
του προγράμματος: € 6.596. 

- προώθηση-διαφήμιση προγράμματος: € 2.800. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Ιουνίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2/20840/0022 (2) 

Καθορισμός αποζημίωσης μελών της Επιτροπής του 
Υπουργείου Οικονομίας και Οικονομικών, για την αξιο¬ 
λόγηση των καταγγελιών που υποβάλλονται σε βάρος 
των υπηρεσιών και των υπαλλήλων του Υπουργείου 
Οικονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 16 του ν.2873/2000 (ΦΕΚ 
285/Α). 

β) Του άρθρου 17 του ν.3205/2003 (ΦΕΚ 297/Α). 

γ) Του άρθρου 40 του ν.849/1978 (ΦΕΚ 232/Α) όπως συ¬ 
μπληρώθηκε με το άρθρο 8 του ν.2129/1993 (ΦΕΚ 57/Α). 

δ) Της παρ. 3 του άρθρου 22 του ν.2362/1995 (ΦΕΚ 
247/Α). 

ε) Του άρθρου 27 του ν.2081/1992 (ΦΕΚ 154/Α), με το 
οποίο προστέθηκε άρθρο 29Α στο ν. 1558/1985, όπως τε¬ 
λικά αντικαταστάθηκε με το άρθρο 1 του ν.2469/1997 
(ΦΕΚ38/Α). 

στ) Του π.δ. 81/2002 (ΦΕΚ 57/Α). 

2. Την υπ’ αριθμ. 1111826/1489/Α0006/12.12.2003 από¬ 
φαση του Υπουργού Οικονομίας και Οικονομικών (ΦΕΚ 
1928/Β) περί οργάνωσης, συγκρότησης και λειτουργίας 
της Επιτροπής αξιολόγησης καταγγελιών, του Υπουρ¬ 
γείου Οικονομίας και Οικονομικών. 

3. Την υπ’ αριθμ. 1025101/253/Α0006/29.4.2004 από¬ 
φαση του Γ ενικού Διευθυντή Υπουργείου Οικονομίας και 
Οικονομικών περί ορισμού μελών της Επιτροπής αξιολό¬ 
γησης καταγγελιών, του Υπουργείου Οικονομίας και Οι¬ 
κονομικών. 

4. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών (ΦΕΚ 1185/Β) 
«Μεταβίβαση αρμοδιοτήτων και της εξουσίας να υπογρά¬ 
φουν “με εντολή Υφυπουργού” στο Γενικό Γραμματέα 
Δημοσιονομικής Πολιτικής, στους Γενικούς Διευθυντές 
και στους Προϊσταμένους Διευθύνσεων και Τμημάτων 
του Γενικού Λογιστηρίου του Κράτους και της Γενικής Δι- 

εύθυνσης Δημόσιας Περιουσίας και Εθνικών Κληροδοτη¬ 
μάτων». 

5. Το υπ’ αριθμ. 1040542/822/001Α/15.4.2005 έγγραφο 
της Δ/νσης Διοικητικού (Δ1) και το υπ’ αριθμ. 1043621/ 
2975/0005/27.4.2005 έγγραφο της Δ/νσης Οικονομικού 
(Δ5) του Υπουργείου Οικονομίας και Οικονομικών. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους τριάντα χιλιάδων τριακοσίων εξήντα 
ευρώ (30.360 €), που θα καλυφθεί από τις πιστώσεις που 
είναι εγγεγραμμένες στον Τακτικό Προϋπολογισμό του 
Υπουργείου Οικονομίας και Οικονομικών στον Ειδικό Φο¬ 
ρέα 23110 και ΚΑΕ 515 του οικονομικού έτους 2005, απο¬ 
φασίζουμε: 

1. Καθορίζουμε, αποζημίωση κατά μήνα, στα μέλη της 
Επιτροπής του Υπουργείου Οικονομίας και Οικονομικών, 
για την αξιολόγηση των καταγγελιών, που υποβάλλονται 
σε βάρος των υπηρεσιών και των υπαλλήλων του Υπουρ¬ 
γείου Οικονομίας και Οικονομικών, ως εξής: 

- Στον Πρόεδρο, τριακόσια πενήντα ευρώ (350 €) 

- Στα Μέλη, τριακόσια ευρώ (300 €) έκαστος 

- Στους Οικονομικούς Επιθεωρητές των Γραμματειών, 
διακόσια ενενήντα ευρώ (290 €) έκαστος 

- Στους Υπάλληλους των Γ ραμματειών, διακόσια πενή¬ 
ντα ευρώ (250 €) έκαστος. 

2. Η ανωτέρω αποζημίωση καταβάλλεται στους δικαι¬ 
ούχους εις ολόκληρον, υπό την προϋπόθεση ότι μετείχαν 
σε τουλάχιστον τέσσερις (4) συνεδριάσεις το μήνα, εκτός 
του κανονικού ωραρίου λειτουργίας των δημοσίων υπη¬ 
ρεσιών. Σε περίπτωση που μετείχαν σε λιγότερες συνε¬ 
δριάσεις η αποζημίωση μειώνεται ανάλογα. 

Η απόφαση αυτή, που ισχύει ένα (1) έτος πριντη δημο¬ 
σίευσή της, να δημοσιευθεί στην Εφημερίδα της Κυβερ- 
νήσεως. 

Αθήνα, 31 Μάίου 2005 

Με εντολή Υφυπουργού 
Ο Γραμματέας Δημοσιονομικής Πολιτικής 
Γ. ΚΟΥΡΗΣ 
-♦- 

Αριθ. 2/26180/0025 (3) 

Αναπροσαρμογή ανωτάτου ορίου έκδοσης εγγυητικών 
επιστολών από την ΣΥΝΕΤΑΙΡΙΣΤΙΚΗ ΤΡΑΠΕΖΑ ΝΟ¬ 
ΜΟΥ ΤΡΙΚΑΛΩΝ ΣΥΝ.ΠΕ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του ν. 2441/1996 (ΦΕΚ 256/Α71996) «Κύρωση της από 
8.8.1996 Σύμβασης μεταξύ του Ελληνικού Δημοσίου και 
της Εθνικής Τράπεζαςτης Ελλάδος και άλλες διατάξεις». 

2) Το π.δ. 284/1988 «Οργανισμόςτου Υπουργείου Οικο¬ 
νομικών» (ΦΕΚ 128/Α71988). 

3) Την υπ’ αριθμ. 2/40508/0004/23.9.2004 (ΦΕΚ 1185/ 
Α73.8.2004) απόφαση του Υφυπουργού Οικονομίας και 
Οικονομικών «Μεταβίβαση αρμοδιοτήτων και της εξου¬ 
σίας να υπογράφουν “με εντολή Υφυπουργού” στο Γενι¬ 
κό Γραμματέα Δημοσιονομικής Πολιτικής, στους Γενι¬ 
κούς Διευθυντές και στους Προϊσταμένους Διευθύνσεων 
και Τμημάτων του Γενικού Λογιστηρίου του Κράτους και 
της Γενικής Δ/νσης Δημόσιας Περιουσίας και Εθνικών 
Κληροδοτημάτων». 


4) Την υπ’ αριθμ. 2028691/4534/3.8.1995 απόφασή μας 
«Καθορισμός ανωτάτου ορίου έκδοσης εγγυητικών επι¬ 
στολών από τις τράπεζες που γίνονται δεκτές από το Δη¬ 
μόσιο και τα Ν.Π.Δ.Δ. σε διαγωνισμούς ή Συμβάσεις για 
εκτέλεση έργων, προμήθειες κ.λπ.». 

5) Το από 16.5.2005 έγγραφο της ανωτέρω Τράπεζας, 
με το οποίο ζητά την αναπροσαρμογή του ανωτάτου 
ορίου έκδοσης εγγυητικών της επιστολών στο ποσό των 
18.000.000,00 ευρώ. 

6) Τη δραστηριότητα της Τράπεζας, όπως εμφανίζεται 
σήμερα. 

7) Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης εγγυητικών επι¬ 
στολών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΝΟΜΟΥ ΤΡΙ¬ 
ΚΑΛΩΝ ΣΥΝ. ΠΕ. στο ποσό των ευρώ δέκα οκτώ εκατομ¬ 
μυρίων (18.000.000), με τους όρους και τις προϋποθέσεις 
βάσει των οποίων παρέχονται από τις Τράπεζες που λει¬ 
τουργούν στην Ελλάδα εγγυήσεις στο Δημόσιο και τα 
Νομικά Πρόσωπα Δημοσίου Δικαίου για εκτέλεση έργων, 
προμήθειες κ.λπ. (απόφασή μας 2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2005 

Με εντολή Υφυπουργού 
Ο Γενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθ. 1308/0051Δ (4) 

Σύσταση ελεγκτικής ομάδας για τη διενέργεια ελέγχου, 
στο έργο του Ταμείου Συνοχής «Αποχέτευση Ακαθάρ¬ 
των και Ομβριων Λοιπών Τομέων Πρέβεζας». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε με το άρθρο 23 του ν. 3148/2003 (ΦΕΚ Α' 
136) και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 519). 

3. Την υπ’ αριθμ. 2/40508/0004/23.7.2004 (ΦΕΚ Β' 1185) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν “με εντολή Υφυπουργού” στον Γ.Γ. Δημοσιονομι¬ 
κής Πολιτικής, στους Γενικούς Διευθυντές και στους 
Προϊσταμένους Διευθύνσεων και Τμημάτων του Γενικού 
Λογιστηρίου του Κράτους», όπως τροποποιήθηκε με την 
υπ’ αριθμ. 2/20554/0004/19.4.2005 όμοιά της (ΦΕΚ Β' 
556) και ισχύει. 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του ν. 2860/2000 (ΦΕΚ 310/Β'/14.3.2003). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την υπ’ αριθμ. 2/27040/0022/31.7.2003 απόφαση 
των Υφυπουργών Οικονομίας και Οικονομικών «Καθορι¬ 
σμός Αποζημίωσης των μελών των ελεγκτικών ομάδων 
του άρθρου 17 (παρ. 6 και 7) του ν. 2860/2000» (ΦΕΚ Β' 
1170). 

6. Το γεγονός ότι από τις διατάξεις της ανωτέρω σχετι¬ 
κής απόφασης προκαλείται δαπάνη 1.050 €, πλέον εργο- 
δοτικών εισφορών, για την αμοιβή των ελεγκτών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Ενεργειών Τεχνικής Βοήθειας- Υποπρό¬ 
γραμμα Β'). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) γιατο έτος 2005, απο¬ 
φασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο του Ταμείου Συνοχής «Απο¬ 
χέτευση Ακαθάρτων και Ομβριων Λοιπών Τομέων Πρέ¬ 
βεζας» και συγκεκριμένα στο υποέργο «Αποχέτευση Ακα¬ 
θάρτων και Ομβριων Λοιπών Τομέων Πρέβεζας». 

2) Μέλη της Ελεγκτικής ομάδας ορίζονται οι εξής: 

- Τερεζάκη Σοφία, υπάλληλος του κλάδου ΠΕ Δημοσιο- 
νομικώντης 51ηςΔ/νσης Προγραμματισμού και Ελέγχων 
του Γ.Λ.Κ. 

- Σκουλάξενου Αικατερίνη, υπάλληλος κλάδου ΠΕ Μη¬ 
χανικών της 51ης Δ/νσης Προγραμματισμού και Ελέγχων 
του Γ.Λ.Κ. 

- Φραγκομίχαλου Παναγιώτα, υπάλληλος τον κλάδου 
ΠΕ Δημοσιονομικών της 51ης Δ/νσης Προγραμματισμού 
και Ελέγχων του Γ.Λ.Κ. 

Συντονίστριατης ελεγκτικής ομάδας ορίζεται η Τερεζά¬ 
κη Σοφία. 

3) Ο έλεγχος θα διενεργηθεί στην Ειδική Υπηρεσία Δια- 
χείρισηςτου Ε.Π. Ηπείρου στα Ιωάννινα, στο Περιφερεια¬ 
κό Ταμείο Ανάπτυξης στα Ιωάννινα και στον τελικό δικαι¬ 
ούχο του έργου στη Δ.Ε.Υ.Α. Πρέβεζας, κατά το χρονικό 
διάστημα από 12.6.2005 έως και 18.6.2005. 

4) Έργο της Ελεγκτικής Ομάδας ειδικότερα είναι: 

- Ο έλεγχος του συστήματος διαχείρισης και ελέγχου 
του συγκεκριμένου έργου. 

- Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

- Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση 
εντός προθεσμίας τριών μηνών με τα αποτελέσματα του 
ελέγχου, που θα υποβληθεί στην Διεύθυνση Προγραμ¬ 
ματισμού και Ελέγχων του Γενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

6) Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο. 

7) Η εκτός έδρας αποζημίωση καιτα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του προοι¬ 
μίου απόφαση. 

8) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, από την υπό στοιχείο 5 του 
προοιμίου απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2005 

Με εντολή Υφυπουργού 
Η Γ ενική Διευθύντρια 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθ. Δ10/Β/Φ.68/οικ.10161/2915 (5) 

Λειτουργία της επιτροπής καθορισμού λατομικών 
περιοχών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 1428/1984 «Εκμετάλλευση λατο¬ 
μείων αδρανών υλικών και άλλες διατάξεις» (ΦΕΚ 43/Α7 
11.4.1984). 

2. Τις διατάξεις του ν. 2115/1993 «Τροποποίηση, αντι¬ 
κατάσταση και συμπλήρωση διατάξεωντου ν. 1428/1984» 
(ΦΕΚ 15/Α715.2.1993). 

3. Τις διατάξεις του ν. 2702/1999 (ΦΕΚ 70/Α77.4.1999) 
«Διάφορες ρυθμίσεις θεμάτων αρμοδιότητας Υπουργεί¬ 
ου Ανάπτυξης και άλλες διατάξεις». 

4. Τις διατάξεις του ν. 3335/2005 (ΦΕΚ 95/Α720.4.2005) 
«Έλεγχος της διακίνησης και αποθήκευσης καυσίμων - 
Ρύθμιση θεμάτων του Υπουργείου Ανάπτυξης». 

5. Τις διατάξεις του ν. 1515/1985 (ΦΕΚ 18/Α'/18.2.1985) 
«Ρυθμιστικό σχέδιο και πρόγραμμα προστασίας περιβάλ¬ 
λοντος της ευρύτερης περιοχής της Αθήνας». 

6. Τις διατάξεις του ν. 3028/2002 (ΦΕΚ 153/Α728.6. 
2002) «Για την προστασία των αρχαιοτήτων και εν γένει 
της Πολιτιστικής Κληρονομιάς». 

7. Τις αποφάσεις του Συμβουλίου της Επικράτειας υπ’ 
αριθμ. 4005/2004, 4006/2004, 3746/2004 καιΐ 784/1993. 

8. Την υπ’ αριθ. 702/2002 γνωμοδότηση του Α' Τμήμα¬ 
τος του Νομικού Συμβουλίου του Κράτους, που έγινε 
αποδεκτή από τον Υφυπουργό Ανάπτυξης. 

9. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

10. Τις διατάξεις του π.δ. 437/1985 «Καθορισμός και 
ανακατανομή των αρμοδιοτήτων των Υπουργείων». 

11. Το π.δ. 381/1989 «Οργανισμός του Υπουργείου Βιο¬ 
μηχανίας, Ενέργειας και Τεχνολογίας». 

12. Το π.δ. 27/1996 (ΦΕΚ 19/Α') «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης», 
όπως τροποποιήθηκε με το π.δ. 122/2004 (ΦΕΚ85/Α'). 

13. Την υπ’ αριθ. Δ.15/Α/Φ.19/οικ.4889/24.3.2004 (ΦΕΚ 
528/Β') απόφαση του Πρωθυπουργού και του Υπουργού 
Ανάπτυξης περί ανάθεσης αρμοδιοτήτων στους Υφυ¬ 
πουργούς Ανάπτυξης Γεώργιο Σαλαγκούδη και Ιωάννη 
Παπαθανασίου. 

14. Την υπ’ αριθ. Δ.10/Φ.68/οικ.12298/28.7.1999 (ΦΕΚ 
1632/Β'/18.8.1999) απόφαση του Υπουργού Ανάπτυξης 
«Λειτουργία της επιτροπής καθορισμού λατομικών περιο¬ 
χών», αποφασίζουμε: 

Α. Καθορίζουμε τον τρόπο λειτουργίας της γνωμοδο- 
τικής επιτροπής καθορισμού λατομικών περιοχών, ως 
εξής: 

1. Η επιτροπή συνεδριάζει, ύστερα από πρόσκληση του 
Νομάρχη, υπότηνπροεδρίατουεκπροσώπουτου Υπουρ¬ 
γείου Ανάπτυξης, εφόσον εξασφαλισθεί απαρτία. (Πέντε 
από τα οκτώ ή εννέα μέλη της, κατά περίπτωση). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Στις τέως επαρχίες ή τις νήσους που έχουν ήδη 
καθορισθεί λατομικές περιοχές ή θέσεις συγκέντρωσης 
λατομικών επιχειρήσεων του ν. 1515/1985, πριν από την 
έναρξη της διαδικασίας καθορισμού και νέων λατομικών 
περιοχών θα πρέπει να προηγείται από την Επιτροπή 
καθορισμού λατομικών περιοχών αναλυτική και εμπερι¬ 
στατωμένη εκτίμηση των αναγκών του Νομού σε αδρανή 
υλικά και μόνο εφόσον, από την εκτίμηση αυτή, προκύψει 
ότι οι ανάγκες αυτές για τα προσεχή τριάντα χρόνια δεν 
καλύπτονται από τα λατομεία που λειτουργούν εντός των 
λατομικών περιοχών ή των θέσεων συγκέντρωσης λα¬ 
τομικών επιχειρήσεων του ν. 1515/1985 που έχουν ήδη 
καθορισθεί ή την ενεργοποίηση των εντός αυτών αδιά¬ 
θετων λατομικών χώρων, θα συνεχίζεται η διαδικασία 
συμπλήρωσης του σχεδιασμού των λατομικών περιοχών 
ή των θέσεων συγκέντρωσης λατομικών επιχειρήσεων 
τουν. 1515/1985. 

Για την ανωτέρω εκτίμηση τα στοιχεία των προβλεπό- 
μενων αναγκών σε αδρανή υλικά θα πρέπει να λαμβάνο- 
νται από τις υπηρεσίες που προγραμματίζουν, επιβλέ¬ 
πουν ή αδειοδοτούν δημόσια ή ιδιωτικά έργα (αρμόδιες 
Υπηρεσίες του Υ.ΠΕ.ΧΩ.Δ.Ε., Δ/νσεις Τεχνικών Υπηρε¬ 
σιών, Τ.Υ.Δ.Κ., Δ.Ε.Κ.Ε, Δ/νσεις Πολεοδομίας κ.λπ.) κα¬ 
θώς και από τυχόν υφιστάμενες μελέτες (Επιμελητηρίων 
κ.λπ.) που περιλαμβάνουν τέτοια στοιχεία όπως επίσης 
και τυχόν υφιστάμενα ιστορικά στοιχεία των καταναλώ¬ 
σεων προηγούμενων ετών (π.χ. της τελευταίας δεκαε¬ 
τίας). 

Τα στοιχεία αυτά θα πρέπει να συγκρίνονται με το 
άθροισμα α) των απολήψιμων αποθεμάτων των λατομεί¬ 
ων αδρανών υλικών που λειτουργούν εντός των αντίστοι¬ 
χων λατομικών περιοχών ή των θέσεων συγκέντρωσης 
λατομικών επιχειρήσεων του ν. 1515/1985 και β) των απο¬ 
λήψιμων αποθεμάτων των τυχόν αδιάθετων λατομικών 
χώρων εντός αυτών. 

3. Η επιτροπή εντοπίζει κατ’ αρχήν, με βάση κυρίως 
τους γεωλογικούς χάρτες, την ύπαρξη καταλλήλων πε¬ 
τρωμάτων οι θέσεις των οποίων σημειώνονται σε τοπο- 
γραφικά σχεδιαγράμματα υπό κλίμακα 1:50.000, ώστε 
να διευκολύνεται η ορθή επιλογή λατομικών περιοχών 
και να γίνεται ορθολογικότερη κατανομή τους σε σχέση 
με τα κέντρα κατανάλωσης. 

Μετά την κατ’ αρχήν επιλογή των χώρων, που αποτε¬ 
λούν αντικείμενο μελέτης της επιτροπής επιβάλλεται με¬ 
τάβαση των μελών της στους κατ’ αρχήν επιλεγέντες χώ¬ 
ρους για την διαπίστωση των προϋποθέσεων που πρέπει 
να πληρούνται προκειμένου να γίνουν επιλογές-προτά- 
σεις (αυτοψία). 

Κατά την επιτόπια μετάβαση διενεργείται απαραιτήτως 
δειγματοληψία για την εξέταση της καταλληλότητας των 
πετρωμάτων. Η εξέταση αποτελεί βασική προϋπόθεση 
για την επιλογή της λατομικής περιοχής. Για το λόγο αυ¬ 
τό, ενδείκνυται η εξέταση της δυνατότητας εντάξεως πε¬ 
ριοχών, όπου έχουν ήδη αναπτυχθεί λατομικές δραστη¬ 
ριότητες στο παρελθόν ή εξακολουθούν να υπάρχουν λα¬ 
τομεία, προκειμένου να περιορισθούν νέες επεμβάσεις 
στο περιβάλλον. 

Η επιλογή δασικών εκτάσεων για τον καθορισμό τους 
ως λατομικών περιοχών ή θέσεων συγκέντρωσης λατο¬ 
μικών επιχειρήσεων του ν. 1515/1985 θα πρέπει να γίνεται 
μόνον εφόσον διαπιστωθεί ότι δεν υπάρχουν κατάλληλες 
μη δασικές εκτάσεις για το σκοπό αυτό και με στόχο τη 
μέγιστη δυνατή προστασία του δασικού πλούτου. 


Τα λαμβανόμενα δείγματα, με ευθύνη των εκπροσώπων 
του Ινστιτούτου Γεωλογικών και Μεταλλευτικών Ερευνών 
και της Διεύθυνσης Τεχνικών Υπηρεσιών του Νομού, 
αποστέλλονται στα αντίστοιχα εργαστήρια (Ινστιτούτο 
Γεωλογικών και Μεταλλευτικών Ερευνών και Κεντρικό 
Εργαστήριο Δημοσίων Έργων) για τον έλεγχο της καταλ- 
ληλότητάς τους. 

Εξυπακούεται ότι η επιτροπή ερευνά και πιθανές θέσεις 
που θα υποδεικνύονται από την κατά τόπους αρμόδια 
Υπηρεσία του Υπουργείου Ανάπτυξης, βάσει των στοι¬ 
χείων που διαθέτει. 

4. Η τελική επιλογή των λατομικών περιοχών γίνεται 
σύμφωνα με τα αυστηρά κριτήρια που θεσπίζονται από 
τον ν. 2115/1993 και συγκεκριμένα στην παρ. 4 του άρ¬ 
θρου 3 και στην παρ. 1 του άρθρου 4, όπως τροποποιή¬ 
θηκαν με το άρθρο 17 του ν. 3335/2005. 

Πρόσθετα στοιχεία που λαμβάνονται υπόψη για την επι¬ 
λογή των λατομικών περιοχών είναι: 

α. Η υφιστάμενη κατάσταση των λατομικών περιοχών, 
σύμφωνα με το προαναφερόμενα στην παραγ. 2 της πα- 
ρούσης. 

β. Οι ανάγκες του Νομού σε αδρανή υλικά και οι δυ¬ 
νατότητες ικανοποιήσεώς τους σε τοπικό επίπεδο, για 
μακρό χρονικό διάστημα χωρίς να δεσμεύονται μεγάλες 
εκτάσεις, έτσι ώστε μετά την ενεργοποίηση όλων των 
χωρών στο Νομό, να επιτυγχάνεται επάρκεια υλικών και 
ομαλή τροφοδοσία της αγοράς στα πλαίσια του υγιούς 
ανταγωνισμού. 

γ. Η προστασία του περιβάλλοντος και της αισθητικής 
του χώρου έτσι ώστε η κάλυψη των αναγκών σε αδρανή 
υλικά και η λειτουργία των λατομικών επιχειρήσεων να 
επιτυγχάνεται με το μικρότερο δυνατό περιβαλλοντικό 
κόστος (στάθμιση αγαθών). 

δ. Η ορθολογική χωροταξική κατανομή των λατομικών 
περιοχών ως προς τα κέντρα καταναλώσεως, ώστε να 
ελαχιστοποιείται το κόστος μεταφοράς. 

ε. Ο κυκλοφοριακός φόρτος, τον οποίο προκαλεί η δια¬ 
κίνηση λατομικών προϊόντων. 

στ. Τα έργα υποδομής που θα απαιτηθούν με το μικρό¬ 
τερο δυνατό κόστος. 

ζ. Η μορφολογία του εδάφους με γνώμονα την εξασφά¬ 
λιση της δυνατότητας ορθολογικής εκμεταλλεύσεως λα¬ 
τομείων. 

Διευκρινίζεται ότι καθορισμός λατομικών περιοχών εί¬ 
ναι δυνατόν να γίνει σε οποιαδήποτε κατάλληλη, για το 
σκοπό αυτό, έκταση, ανεξαρτήτως ιδιοκτήτου. 

5. Μετά την ολοκλήρωση της μελέτης των υπό εξέταση 
περιοχών και τη λήψη της προβλεπόμενης γνώμης του 
Ελληνικού Οργανισμού Τουρισμού, καθώς και της έγκρι¬ 
σης του Υπουργού Πολιτισμού, κατά τα οριζόμενα στην 
παράγραφο 2 του άρθρου 10 του ν. 3028/2002 (ΦΕΚ 153 
Α'). Η επιτροπή αποφασίζει (ενδεχομένως με πλειοψηφία 
των μελών της), γνωμοδοτεί σχετικά και εισηγείται αρμο- 
δίως στο Νομάρχη, με ειδικώς συντασσόμενη έκθεσή της 
για τον καθορισμό ή την συμπλήρωση του σχεδιασμού 
των λατομικών περιοχών ή των θέσεων συγκέντρωσης 
λατομικών επιχειρήσεων του ν. 1515/1985 στο Νομό 

Η έκθεση που θα συνταχθεί πρέπει να περιλαμβάνει: 

α. Την υφισταμένη κατάσταση των λατομικών περιοχών 
ή των θέσεων συγκέντρωσης λατομικών επιχειρήσεων 
του ν. 1515/1985 καιτων λατομείωνπου τροφοδοτούν την 
αγορά. 

β. Όλα τα στοιχεία που έλαβε υπόψη της η επιτροπή και 
ιδιαιτέρως της αιτιολογημένες γνώμες των μελών της, τα 
οποία εκφράζουν αποκλειστικά τις γνώμες των Υπηρε¬ 
σιών που εκπροσωπούν και αναφέρονται μόνον στα θέ¬ 
ματα αρμοδιότητάςτους. 

γ. Τις περιοχές στις οποίες έγινε αυτοψία και οι οποίες 
εξετάσθηκαν από πλευράς καταλληλότητας. 

δ. Τις περιοχές που αποκλείσθηκαν και την αιτιολογία 
αποκλεισμού των. 

ε. Τις περιοχές που κρίθηκαν κατάλληλες και προτεί- 
νονται ως λατομικές ή θέσεις συγκέντρωσης λατομικών 
επιχειρήσεων του ν. 1515/1985. 

Οι περιοχές αυτές θα σημειωθούν σετοπογραφικά σχε¬ 
διαγράμματα υπό κλίμακα 1:5.000, στα οποία ορίζεται 
το Φύλλο Χάρτη κλίμακας 1:50.000 της Γ.Υ.Σ. στο οποίο 
εμπίπτουν οι περιοχές αυτές, απεικονίζονται τα όριά τους 
με ορθογώνιες, επίπεδες καρτεσιανές συντεταγμένες (χ 
και ψ) στο Ελληνικό Γεωδαιτικό Σύστημα Αναφοράς του 
1987, με ελλειψοειδές αναφοράς το ΟΒ3 80 και προβο¬ 
λικό σύστημα την εγκάρσια μερκατορική προβολή. 

Στο υπόμνημα του εν λόγω σχεδιαγράμματος θα πρέπει 
να αναφέρονται και οι ορθογώνιες αζιμουθιακές συντε¬ 
ταγμένες (στην προβολή ΗαΙΙ (χ,ψ) ) των ορίων των πε¬ 
ριοχών, εξαρτημένες από το Εθνικό Τριγωνομετρικό Δί¬ 
κτυο και να ορίζεται το Κέντρο Φύλλου Χάρτη κλίμακας 
1:100.000 μέσα στο οποίο εμπίπτουν αυτές, με τα στοι¬ 
χεία του, δηλαδή με το γεωγραφικό μήκος και το γεω¬ 
γραφικό πλάτος από Αθήνα. 

Οι τεχνικές προδιαγραφές του σχεδιαγράμματος, σε 
ό,τι αφορά το γεωδαιτικό και προβολικό σύστημα ανα¬ 
φοράς, το τριγωνομετρικό και υψομετρικό δίκτυο και τις 
απαραίτητες μετατροπές συντεταγμένων, εναρμονίζο¬ 
νται πλήρως με τις αντίστοιχες προδιαγραφές που προ- 
βλέπονται από την υπ’ αριθμ. 71154/4228/12.7.1995 (ΦΕΚ 
639/Δ'/19.7.1995)απόφαση του Υπουργού Περιβάλλο¬ 
ντος, Χωροταξίας και Δημοσίων Έργων, όπως αυτή κάθε 
φορά ισχύει. 

Επίσης θα πρέπει να αναφέρονται ακόμη: 1) το εμβα¬ 
δόν, 2) τα κριτήρια επιλογής, 3) οι γνωμοδοτήσεις για 
την καταλληλότητα του πετρώματος, 4) η εκτίμηση για 
τις επιπτώσεις στο περιβάλλον, 5) ο τρόπος προσπελά- 
σεως, 6) το ιδιοκτησιακό καθεστώς, 7) ο κατ’ εκτίμηση 
αριθμός των λατομικών μονάδων που μπορούν να εγκα¬ 
τασταθούν και 8) οποιοδήποτε άλλο σχετικό στοιχείο, πα¬ 
ρατηρήσεις κ.λ.π., προκειμένου να τεκμηριώνεται πλή¬ 
ρως η απόφαση του Νομάρχου, περί καθορισμού λατο¬ 
μικών περιοχών. 

6. Σε περίπτωση που δεν καταστεί δυνατό να προτα- 
θούν, από την επιτροπή, λατομικές περιοχές ή θέσεις συ¬ 
γκέντρωσης λατομικών επιχειρήσεωντου ν. 1515/1985 σε 
συγκεκριμένη τέως επαρχία ή νήσο, η έκθεση πρέπει να 
είναι πλήρως τεκμηριωμένη και να περιέχει όλα τα απαι- 
τούμενα στοιχεία, ώστε, βάσει αυτής, να δύναται ο αρμό¬ 
διος Νομάρχης να εκδίδει αιτιολογημένη απόφαση περί 
μη καθορισμού λατομικών περιοχών. 

7. Οιπεριπτώσειςτου β'εδαφίου της παρ. 2του άρθρου 
3 του ν. 2115/1993 παραπέμπονται για εξέταση στην Επι¬ 
τροπή αφού προηγουμένως διαπιστωθεί από την αρμό¬ 
δια Νομαρχιακή Αυτοδιοίκηση ότι ο αϊτών είναι ιδιοκτήτης 
της έκτασης για την οποία αιτείται τον καθορισμό της ως 
λατομικής περιοχής ή θέσεως συγκέντρωσης λατομικών 
επιχειρήσεωντου ν. 1515/1985 ή διαθέτει κάποιας μορ¬ 
φής δέσμευση της έκτασης (π.χ. προσύμφωνο αγοράς ή 


μίσθωσης της έκτασης για την συγκεκριμένη χρήση), η 
οποία θα μπορεί να αποτελέσειτη βάση για την απόκτηση 
του δικαιώματος εκμεταλλεύσεως (όπως αυτό ορίζεται 
από το άρθρο 2του ν. 1428/1984) από μέρουςτου. 

Η Επιτροπή στη συνέχεια δεν αντιμετωπίζει τα εν λόγω 
αιτήματα ανεξάρτητα και μεμονωμένα αλλά σε συσχετι¬ 
σμό με τον γενικότερο σχεδίασμά του συστήματος των 
λατομικών περιοχών ή θέσεων συγκέντρωσης λατομικών 
επιχειρήσεωντου ν. 1515/1985 στο νομό. 

8. Γιατην εύρυθμη λειτουργία της η επιτροπή εξυπηρε¬ 
τείται από τις κατά τόπους Υπηρεσίες του Υπουργείου 
Ανάπτυξης ενώ στο έργο της παρέχουν την συνδρομή 
τους οι συναρμόδιες Υπηρεσίες με παροχή στοιχείων, 
χαρτών κ.λπ., καθώς και Τοπογράφος Μηχανικός της 
Νομαρχίας. Αλληλογραφία που είναι ενδεχόμενο να διε- 
ξαχθεί υπογράφεται είτε από την αρμόδια Υπηρεσία είτε 
από τον εκπρόσωπο του Υπουργείου Ανάπτυξης, με την 
ιδιότητά του ως Προέδρου της επιτροπής. 

Β. Ο Νομάρχης υποχρεούται να ενημερώνει ανά εξά¬ 
μηνο το Υπουργείο Ανάπτυξης για την πρόοδο των ερ¬ 
γασιών καθορισμού λατομικών περιοχών ή θέσεων συ¬ 
γκέντρωσης λατομικών επιχειρήσεων του ν. 1515/1985 
και την εγκατάσταση λατομείων εντός αυτών. 

Γ. Η εφαρμογή των ρυθμίσεων της παρούσης αποφά- 
σεως δεν συνεπάγεται δαπάνες του Ελληνικού Δημοσίου. 

Δ. Η υπ’ αριθμ. Δ10/Φ68/οικ. 12298/28.7.1999 (ΦΕΚ 
1632/Β'/18.8.1999) απόφαση του Υπουργού Ανάπτυξης 
παύει ισχύουσα, καθώς και κάθε όμοια προγενέστερη. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία της δημο- 
σιεύσεώςτης. 

Αθήνα, 31 Μάΐου 2005 

Ο ΥΦΥΠΟΥΡΓΟΣ 

Γ. ΣΑΛΑΓΚΟΥΔΗΣ 
-♦- 

Αριθ. 7871 (6) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Πλαστήρα, Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α') «Διοίκη¬ 
ση, Οργάνωση, Στελέχωσητης Περιφέρειας, ρύθμιση θε¬ 
μάτων για την τοπική Αυτοδιοίκηση και άλλες διατάξεις». 

2. Τις διατάξεις του άρθρου 12 του ν. 1188/1981 περί 
κυρώσεως κώδικα «Περί κατάστασης προσωπικού Ο.Τ.Α.», 
όπως αντικαταστάθηκε με το άρθρο 8 παρ. 5 του ν. 2307/ 
1995. 

3. Τις διατάξεις του άρθρου 34 του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

4. Τις διατάξεις του άρθρου 29Ατου ν. 1558/1985 σχε¬ 
τικά με τον έλεγχο δαπανών που προκαλούν οι κανονι¬ 
στικές διοικητικές πράξεις. 

5. Τις διατάξεις του π.δ. 379/1987 και του π.δ. 22/1989. 

6. Την υπ’ αριθμ. 46/1999 απόφαση του Δημοτικού Συμ¬ 
βουλίου Δήμου Πλαστήρα, με την οποία ψηφίσθηκε ο 
Οργανισμός Εσωτερικής Υπηρεσίας του Δήμου Πλαστή¬ 
ρα (Ο.Ε.Υ.) και δημοσιεύθηκε στο ΦΕΚ 795/Β'/19.5.1999. 

7. Την υπ’ αριθμ. 14/2005 απόφαση του Δημοτικού Συμ¬ 
βουλίου Δήμου Πλαστήρα, με την οποία τροποποιείται ο 
Οργανισμός Εσωτερικής Υπηρεσίας (Ο.Ε.Υ.) του Δήμου. 

8. Την υπ’ αριθμ. 10/05/1.3.2005 σύμφωνη γνώμη του 
Υπηρεσιακού Συμβουλίου Προσωπικού Ο.Τ.Α. Νομού 
Καρδίτσας, αποφασίζουμε: 

Εγκρίνουμε την υπ’ αριθμ. 14/30.1.2005 απόφαση του 
Δημοτικού Συμβουλίου Δήμου Πλαστήρα Νομού Καρδί¬ 
τσας, με την οποία τροποποιείται ο Οργανισμός Εσωτε¬ 
ρικής Υπηρεσίας (Ο.Ε.Υ.) του παραπάνω Δήμου, ο οποίος 
είχε ψηφισθεί με την υπ’ αριθμ. 46/1999 απόφαση του Δη¬ 
μοτικού Συμβουλίου Δήμου Πλαστήρα και δημοσιεύθηκε 
στο ΦΕΚ 795/Β719.5.1999, όπως παρακάτω: 

Τροποποιεί ως προς τα σημεία που αφορούν τον 
ΠΡΟΣΔΙΟΡΙΣΜΟ ΤΩΝ ΟΡΓΑΝΙΚΩΝ ΘΕΣΕΩΝ ΤΩΝ ΔΙΟΙ¬ 
ΚΗΤΙΚΩΝ ΕΝΟΤΗΤΩΝ και το άρθρο 3 ΑΡΜΟΔΙΟΤΗΤΕΣ 
ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ ως εξής: 

Α. Στον ΠΡΟΣΔΙΟΡΙΣΜΟ ΤΩΝ ΟΡΓΑΝΙΚΩΝ ΘΕΣΕΩΝ 
ΤΩΝ ΔΙΟΙΚΗΤΙΚΩΝ ΕΝΟΤΗΤΩΝ και στην ενότητα (1) 
«ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ» δημι- 
ουργούνται δύο (2) θέσεις μετακλητών ειδικών συνεργα¬ 
τών ή ειδικών συμβούλων ή επιστημονικών συνεργατών 
(άρθρο 67 του ν. 1416/1984 όπως τροποποιήθηκε και 
ισχύει μέχρι σήμερα). 

Β. Στο άρθρο 3 «ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗ¬ 
ΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ» και στο τέλος 
αυτού προστίθεται παράγραφος ως εξής: 

Οι αρμοδιότητες των μετακλητών υπαλλήλων του άρ¬ 
θρου 67 του ν. 1416/1984, θα ορίζονται από τον Δήμαρχο 
με την υπογραφή της σύμβασης κατά την πρόσληψή 
τους. 

Κατά τα λοιπά ισχύει ο Οργανισμός Εσωτερικής Υπηρε¬ 
σίας (Ο.Ε.Υ.) του Δήμου Πλαστήρα όπως αυτός ψηφί- 
σθηκε με την υπ’ αριθμ. 46/1999 απόφαση του Δημοτικού 
Συμβουλίου Δήμου Πλαστήρα και δημοσιεύθηκε στο ΦΕΚ 
795/Β719.5.1999. 

Από τις διατάξεις της παρούσας απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Πλαστήρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 30 Μάΐου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 7517 (7) 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟΒΟΥ», Ν. Τρικά¬ 
λων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 π.δ. 410/1995 του 
Δ.Κ.Κ. 

2. Τις διατάξεις του άρθρου 29Ατου ν. 1558/1985 (ΦΕΚ 
137/Α'), το οποίο προστέθηκε με το άρθρο 27 του ν. 2081 / 
1992 (ΦΕΚ 154/Α') «Κυβέρνηση και Κυβερνητικά όργανα», 
όπως αυτό τροποποιήθηκε με το άρθρο 1 του ν. 2469/ 
1997 (ΦΕΚ38/Α'). 


3. Την υπ’ αριθμ. 61/2005 απόφαση του Δημοτικού Συμ¬ 
βουλίου Δήμου Κλεινοβού περί Σύστασης Νομικού Προ¬ 
σώπου με την επωνυμία «Αθλητικός Οργανισμός Δήμου 
Κλεινοβού». 

4. Την υπ’ αριθμ. 2106/10.5.2001 απόφαση του Γενικού 
Γραμματέα Περιφέρειας Θεσσαλίας «Εξουσιοδότηση 
στον Προϊστάμενο της Δ/νσης Τοπικής Αυτ/σης και Δ/σης 
Τρικάλων και στους Προϊσταμένους Τμημάτων της ίδιας 
Υπηρεσίας για υπογραφή εγγράφων “με εντολή Γενικού 
Γραμματέα Περιφέρειας Θεσσαλίας”», αποφασίζουμε: 

1. Συνιστάται στο Δήμο Κλεινοβού Νομικό Πρόσωπο με 
την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙ- 
ΝΟΒΟΥ». 

2. Σκοποί του Νομικού Προσώπου είναι: 

- Η δημιουργία και λειτουργία αθλητικών κέντρων, γυ¬ 
μναστηρίων και χώρων αθλοπαιδιών έτσι που να καλύ¬ 
πτονται οι ανάγκες για άθληση. 

- Η ανάπτυξη του μαζικού, λαϊκού αθλητισμού καλύπτο¬ 
ντας όλες τις ηλικίες, όλους τους χώρους, όλα τα ενδια¬ 
φέροντα και η καλλιέργεια φίλαθλου πνεύματος. 

- Για την επιτυχία των σκοπών του το Νομικό Πρόσωπο 
πρέπει να συνεργάζεται με τους ήδη υπάρχοντες αθλη¬ 
τικούς και κοινωνικούς φορείς, παράγοντες του αθλητι¬ 
σμού καθώς και κρατικούς φορείς, αθλητικούς συλλό¬ 
γους, ενώσεις, ομοσπονδίες κ.λπ. Θα πρέπει να λειτουρ¬ 
γήσουν επιτροπές κατά τομείς (διοργανώσεις 
πρωταθλημάτων, Σχολικού Αθλητισμού, Σωματειακού 
Αθλητισμού). 

3. Το συνιστώμενο Νομικό Πρόσωπο θα διοικείται από 
διοικητικό συμβούλιο, το οποίο ορίζεται με απόφαση του 
Δημοτικού Συμβουλίου. 

4. Πόροι του Νομικού Προσώπου: 

α) Επιχορήγηση του Δήμου Κλεινοβού. 

β) Επιχορήγηση από αρμόδιους κρατικούς φορείς. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών. 

δ) Έσοδα από την πραγματοποίηση εκδηλώσεων. 

ε) Πρόσοδοι από την δική του περιουσία. 

5. Περιουσιακά στοιχεία του Νομικού Προσώπου θα 
είναι: 

α) Κάθε χώρος ή εγκατάσταση που θα παραχωρήσει 
στον Αθλητικό Οργανισμό ο Δήμος, το Κράτος και κάθε 
άλλος φορέας. 

β) Τα οικοδομήματα, οι εγκαταστάσεις καιταπάσης φύ- 
σεως κτίρια που θα ανεγείρει ο Δήμος, το κράτος ή άλλος 
φορέας. 

γ) Το Νομικό Πρόσωπο θα στεγάζεται σε δικό του χώρο, 
που θα του παραχωρηθεί για χρήση από τον Δήμο Κλει- 
νοβού. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε δημόσιας αρχής από τον Πρόεδρο 
του Δ.Σ. αυτού και όταν αυτός απουσιάζει ή κωλύεται από 
τον νόμιμο αναπληρωτή του. 

7. Το Νομικό Πρόσωπο θα χρησιμοποιεί χωριστή κυκλι¬ 
κή σφραγίδα που θα φέρει χαραγμένες τις λέξεις «ΕΛΛΗ- 
ΝΙΚΗ ΔΗΜΟΚΡΑΤΙΑ και την επωνυμία του Νομικού Προ¬ 
σώπου ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΚΛΕΙΝΟ- 
ΒΟΥ». 

8. Με απόφαση του Διοικητικού Συμβουλίου του Νομι¬ 
κού Προσώπου μπορούν να απονεμηθούν τιμητικές δια¬ 
κρίσεις σε πολίτες ή αθλητές οι οποίοι επί σειρά ετών προ¬ 
σφέρουν ανιδιοτελώς τις υπηρεσίες τους στον αθλητι¬ 
σμό. 

9. Το Διοικητικό Συμβούλιο με απόφασή του καταρτίζει 
ή τροποποιεί τον Κανονισμό Λειτουργίας και τον Οργανι¬ 
σμό Εσωτερικής Υπηρεσίας του Νομικού Προσώπου και 
εγκρίνεται με απόφαση του Δημοτικού Συμβουλίου. 

10. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του Δήμου 
Κλεινοβού,το ύψος της οποίας θα ανέλθει στα 15.000,00 
περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 26 Μάίου 2005 

Με εντολή Γενικού Γραμματέα Περιφέρειας 
Η Προϊστάμενη Δ/νσης 
ΧΡΙΣΤΙΝΑ ΞΑΚΗ 
-♦- 

Αριθ. 3948 (8) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Γαλαξιδίου Νομού Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 (ΦΕΚ 
204/Α71981), όπως αυτό τροποποιήθηκε, αντικαταστά- 
θηκε και ισχύει μέχρι σήμερα. 

2. Τις διατάξεις των άρθρων 7 και 18 παρ. 12 του ν. 2305/ 
1997 (ΦΕΚ 107/Α730.5.1997). 

3. Τα προεδρικά διατάγματα: α) 37α/1987 (ΦΕΚ 11 /ΑV 
1987), β) 22/1990 (ΦΕΚ 7/Α71990), καιγ) 347/2003 (ΦΕΚ 
315/Α72003). 

4. Την υπ’ αριθμ. 3.20.2005 ομόφωνη απόφαση του Δη¬ 
μοτικού Συμβουλίου του Δήμου Γ αλαξιδίου Νομού Φω¬ 
κίδας. 

5. Την υπ’ αριθμ. 1.2.2005 σύμφωνη γνωμοδότηση του 
Υπηρεσιακού Συμβουλίου Υπαλλήλων Ο.Τ.Α. Ν. Φωκίδας. 

6. Την υπ’ αριθμ. 5921/9.9.1997 (ΦΕΚ 832/Β716.9.1997) 
απόφασης του Γενικού Γραμματέα Περιφέρειας Στερεός 
Ελλάδας «περί μεταβίβασης δικαιώματος υπογραφής με 
εντολή...», αποφασίζουμε: 

Α. Επικυρώνουμε την υπ’ αριθμ. 3/20/2005 απόφαση 
του Δημοτικού Συμβουλίου του Δήμου Γαλαξιδίου Νομού 
Φωκίδας, με την οποία τροποποιείται το άρθρο το άρθρο 
11 του κεφαλαίου Δ'του Οργανισμού Εσωτερικής Υπηρε¬ 


σίας (Ο.Ε.Υ.) του Δήμου Γαλαξιδίου Ν. Φωκίδας (ΦΕΚ 
632/Β711.5.1999), ως εξής: 

• Συστήνεται μια (1) θέση κατηγορίας Πανεπιστημια¬ 
κής Εκπαίδευσης κλάδου ΠΕΙ Διοικητικού (Οικονομολό¬ 
γος) και παράλληλα καταργείται μια (1) θέση κατηγορίας 
Πανεπιστημιακής Εκπαίδευσης κλάδου ΠΕ4 Αρχιτεκτό¬ 
νων Μηχανικών. 

Β. Με την παρούσα ουδεμία πρόσθετη δαπάνη προκα- 
λείται σε βάρος του προϋπολογισμό του Δήμου Γ αλαξι¬ 
δίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 26 Μάίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ ΛΙΛΑΚΟΣ 

-♦- 

Αριθ. 7398 (9) 

Διενέργεια υποχρεωτικού αναδασμού περιοχής Αγρο¬ 
κτημάτων: Σαπών (10.300 στρ.), Πρωτάτου (11.200 
στρ.), Λοφαρίου (18.500 στρ.) του Δήμου Σαπών Νο¬ 
μού Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του ν. 674/1977. 

2. Την υπ’ αριθμ. 5260/25.4.2005 εγκριτική απόφαση 
του Υφυπουργού Αγροτικής Ανάπτυξης και Τροφίμων. 

3. Σχετική εισήγηση της Δ/νσης Αγροτικής Ανάπτυξης 
Ροδόπης, αποφασίζουμε: 

Να γίνει υποχρεωτικός αναδασμός στην περιοχή του: 

1) Αγροκτήματος Σαπών- 10.300 στρ. (Δήμου Σαπών). 

2) Αγροκτήματος Πρωτάτου - 11.200 στρ. (Δήμου Σα¬ 
πών). 

3) Αγροκτήματος Λοφαρίου -18.500 στρ. (Δήμου Σα¬ 
πών). 

Η παραπάνω περιοχή περιλαμβάνει την έκταση που θα 
αξιοποιηθεί από το έργο φράγμα Ιάσιου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 13 Μάίου 2005 

Ο Νομάρχης Ροδόπης 
ΑΡΙΣΤ. ΓΙΑΝΝΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




